CELEX: 32020R0145
Language: el
Date: 2020-02-03 00:00:00
Title: Εκτελεστικός κανονισμός (ΕΕ) 2020/145 της Επιτροπής της 3ης Φεβρουαρίου 2020 για την τροποποίηση του εκτελεστικού κανονισμού (ΕΕ) αριθ. 433/2012 για τη θέσπιση των λεπτομερών κανόνων εφαρμογής για την εφαρμογή του κανονισμού (ΕΕ) αριθ. 1236/2010 του Ευρωπαϊκού Κοινοβουλίου και του Συμβουλίου όσον αφορά τη διαβίβαση αναφορών και πληροφοριών στην Επιτροπή Αλιείας Βορειοανατολικού Ατλαντικού

4.2.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 31/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/145 ΤΗΣ ΕΠΙΤΡΟΠΗΣ
         της 3ης Φεβρουαρίου 2020
         για την τροποποίηση του εκτελεστικού κανονισμού (ΕΕ) αριθ. 433/2012 για τη θέσπιση των λεπτομερών κανόνων εφαρμογής για την εφαρμογή του κανονισμού (ΕΕ) αριθ. 1236/2010 του Ευρωπαϊκού Κοινοβουλίου και του Συμβουλίου όσον αφορά τη διαβίβαση αναφορών και πληροφοριών στην Επιτροπή Αλιείας Βορειοανατολικού Ατλαντικού
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1236/2010 του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2010, για τη θέσπιση συστήματος ελέγχου και επιβολής που εφαρμόζεται στη ζώνη της σύμβασης για τη μελλοντική πολυμερή συνεργασία στον τομέα της αλιείας στο Βορειοανατολικό Ατλαντικό και την κατάργηση του κανονισμού (ΕΚ) αριθ. 2791/1999 του Συμβουλίου (1), και ιδίως τα άρθρα 9 και 11,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 1236/2010 θεσπίζει ορισμένα ειδικά μέτρα για τον έλεγχο των αλιευτικών δραστηριοτήτων της Ένωσης στη ζώνη διακανονισμού της Επιτροπής Αλιείας Βορειοανατολικού Ατλαντικού (NEAFC). Οι λεπτομερείς κανόνες για την εφαρμογή του κανονισμού (ΕΕ) αριθ. 1236/2010 καθορίζονται στον εκτελεστικό κανονισμό (ΕΕ) αριθ. 433/2012 της Επιτροπής (2).
                  
               
                     (2)
                  
                  
                     Σύμφωνα με το άρθρο 12 παράγραφος 2 του κανονισμού (ΕΕ) αριθ. 1236/2010, τα κράτη μέλη μεριμνούν ώστε οι αναφορές και οι πληροφορίες που διαβιβάζονται στη γραμματεία της NEAFC να συμμορφώνονται με τους μορφότυπους ανταλλαγής δεδομένων και τα συστήματα κοινοποίησης δεδομένων που καθορίζονται σύμφωνα με το άρθρο 16 του εκτελεστικού κανονισμού (ΕΕ) αριθ. 433/2012.
                  
               
                     (3)
                  
                  
                     Κατά την ετήσια συνεδρίασή της το 2018, η NEAFC συμφώνησε σε ένα νέο ηλεκτρονικό σύστημα αναφοράς για την κοινοποίηση δεδομένων μεταξύ των συμβαλλόμενων μερών και της γραμματείας της NEAFC βάσει του προτύπου UN/FLUX (3). Η NEAFC αποφάσισε ότι η Ευρωπαϊκή Ένωση θα είναι το πρώτο συμβαλλόμενο μέρος της NEAFC που θα εφαρμόσει το νέο ηλεκτρονικό σύστημα αναφοράς. Μόλις η Επιτροπή ενημερώσει τη γραμματεία της NEAFC ότι είναι έτοιμη να προχωρήσει στην εφαρμογή του νέου συστήματος αναφοράς και η NEAFC έχει διαπιστώσει ότι οι τεχνικές προετοιμασίες για τη χρήση του προτύπου UN/FLUX έχουν ολοκληρωθεί, η NEAFC θα αποφασίσει την ημερομηνία κατά την οποία το νέο πρότυπο τίθεται σε εφαρμογή για την ανταλλαγή δεδομένων. Το νέο σύστημα αναφοράς θα χρησιμοποιηθεί αρχικά μεταξύ της ΕΕ και της γραμματείας της NEAFC και τα υπόλοιπα συμβαλλόμενα μέρη θα πρέπει να θέσουν σε εφαρμογή το σύστημα το αργότερο εντός δύο ετών από την έναρξη ισχύος του.
                  
               
                     (4)
                  
                  
                     Η εφαρμογή του νέου ηλεκτρονικού συστήματος αναφοράς απαιτεί προπαρασκευαστικές εργασίες σε επίπεδο Επιτροπής και κρατών μελών. Προς αποφυγή αδικαιολόγητων καθυστερήσεων στην εφαρμογή του νέου συστήματος αναφοράς, κρίνεται επομένως αναγκαίος ο καθορισμός της ημερομηνίας έως την οποία τα ενδιαφερόμενα κράτη μέλη θα πρέπει να είναι σε θέση να εφαρμόσουν τους νέους μορφότυπους ανταλλαγής δεδομένων και τα συστήματα κοινοποίησης δεδομένων.
                  
               
                     (5)
                  
                  
                     Εφόσον ληφθεί η σχετική απόφαση από την NEAFC, η Επιτροπή θα κοινοποιήσει στα κράτη μέλη την ημερομηνία έναρξης της περιόδου εφαρμογής του νέου ηλεκτρονικού συστήματος αναφοράς.
                  
               
                     (6)
                  
                  
                     Είναι, συνεπώς, σκόπιμο να τροποποιηθεί ο εκτελεστικός κανονισμός (ΕΕ) αριθ. 433/2012.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το άρθρο 16 του εκτελεστικού κανονισμού (ΕΕ) αριθ. 433/2012 αντικαθίσταται από το ακόλουθο κείμενο:
            
               
                  «Άρθρο 16
                  Κοινοποίηση στη γραμματεία της NEAFC
                  
                     1.   Οι μορφότυποι ανταλλαγής δεδομένων και τα συστήματα κοινοποίησης δεδομένων του άρθρου 12 παράγραφος 2 του κανονισμού (ΕΕ) αριθ. 1236/2010 που χρησιμοποιούνται για τη διαβίβαση αναφορών και πληροφοριών προς τη γραμματεία της NEAFC συνεχίζουν να είναι σύμφωνα προς τους κανόνες που περιέχονται στο παράρτημα X του παρόντος κανονισμού μέχρι την ημερομηνία που αναφέρεται στην παράγραφο 3. Οι αντίστοιχοι κώδικες που πρέπει να χρησιμοποιούνται κατά την επικοινωνία με τη γραμματεία της NEAFC ορίζονται στο παράρτημα XI.
                  
                  
                     2.   Έως την 1η Νοεμβρίου 2020, τα κράτη μέλη ολοκληρώνουν όλες τις απαραίτητες τεχνικές προετοιμασίες ώστε να καταστεί δυνατή η χρήση των ακόλουθων μορφοτύπων ανταλλαγής δεδομένων και συστημάτων κοινοποίησης δεδομένων για τη διαβίβαση αναφορών και πληροφοριών στη γραμματεία της NEAFC:
                     
                                 α)
                              
                              
                                 Για την ανταλλαγή δεδομένων ημερολογίου αλιείας, δεδομένων προαναγγελίας, δεδομένων δήλωσης μεταφόρτωσης και δεδομένων δήλωσης εκφόρτωσης, ο μορφότυπος είναι το αρχείο διάταξης XML για τον τομέα αλιευτικής δραστηριότητας, που βασίζεται στο πρότυπο UN/FLUX P1000 — 3. Η ανταλλαγή δεδομένων συμμορφώνεται με το εγκριθέν από την NEAFC έγγραφο εφαρμογής αλιευτικών δραστηριοτήτων μέσω του FLUX.
                              
                           
                                 β)
                              
                              
                                 Για την αναφορά δεδομένων του συστήματος παρακολούθησης σκαφών, ο μορφότυπος είναι το αρχείο διάταξης XML για τον τομέα στίγματος σκάφους που βασίζεται στο πρότυπο UN/FLUX P1000 — 7. Η ανταλλαγή δεδομένων συμμορφώνεται με το εγκριθέν από την NEAFC έγγραφο εφαρμογής στίγματος σκάφους μέσω του FLUX.
                              
                           
                  
                     3.   Τα κράτη μέλη χρησιμοποιούν τους μορφότυπους ανταλλαγής δεδομένων και τα συστήματα κοινοποίησης δεδομένων που αναφέρονται στην παράγραφο 2 από την ημερομηνία που θα κοινοποιήσει η Επιτροπή κατόπιν της σχετικής απόφασης της NEAFC. Οι ανταλλαγές δεδομένων συμμορφώνονται με τα εγκριθέντα από την NEAFC έγγραφα εφαρμογής FLUX.
                  
                  
                     4.   Κατά παρέκκλιση από τις παραγράφους 1 και 3, τα κράτη μέλη μπορούν να χρησιμοποιούν τον μορφότυπο ανταλλαγής δεδομένων που αναφέρεται στην παράγραφο 2 στοιχείο β) για την αναφορά δεδομένων του συστήματος παρακολούθησης σκαφών από την έναρξη ισχύος του παρόντος κανονισμού. Τα κράτη μέλη ενημερώνουν την Επιτροπή σχετικά με την ημερομηνία από την οποία θα χρησιμοποιηθεί ο νέος μορφότυπος ανταλλαγής δεδομένων.»
                  
               
            
         
         
            Άρθρο 2
            Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 3 Φεβρουαρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 348 της 31.12.2010, σ. 17.
         
            (2)  Εκτελεστικός κανονισμός (ΕΕ) αριθ. 433/2012 της Επιτροπής, της 23ης Μαΐου 2012, για τη θέσπιση των λεπτομερών κανόνων εφαρμογής για την εφαρμογή του κανονισμού (ΕΕ) αριθ. 1236/2010 του Ευρωπαϊκού Κοινοβουλίου και του Συμβουλίου για τη θέσπιση συστήματος ελέγχου και επιβολής που εφαρμόζεται στη ζώνη της σύμβασης για τη μελλοντική πολυμερή συνεργασία στον τομέα της αλιείας στο Βορειοανατολικό Ατλαντικό (ΕΕ L 136 της 25.5.2012, σ. 41).
         
            (3)  Έκθεση σχετικά με την 37η ετήσια συνεδρίαση της NEAFC (13-16 Νοεμβρίου 2018), σημείο 12.7.